greek_downloads/Οικονομική Έκθεση QUEST ΣΥΜΜΕΤΟΧΩΝ Α.Ε. (2024,Εξαμηνιαία,Μητρική-Ενοποιημένη)/images/page_42.png
ΕΞΑΜΗΝΙΑΙΑ ΟΙΚΟΝΟΜΙΚΗ ΕΚΘΕΣΗ ΓΙΑ ΤΗΝ ΠΕΡΙΟΔΟ ΠΟΥ ΕΛΗΞΕ 
ΤΗΝ 30 ΙΟΥΝΙΟΥ 2024 
 (Τα ποσά παρουσιάζονται σε χιλιάδες Ευρώ εκτός εάν δηλώνεται 
διαφορετικά) 
 
δ 
- 41 - 
Μη Χρηματοοικονομικοί κίνδυνοι 
Παράλληλα με τους χρηματοοικονομικούς κινδύνους, ο Όμιλος εστιάζει και σε μη χρηματοοικονομικούς κινδύνους που 
συνδέονται με συγκεκριμένα  θέματα,  κάποια από τα οποία έχουν αναγνωρισθεί ως ουσιαστικά στο πλαίσιο της βιώσιμης 
ανάπτυξης. Τα θέματα αυτά αφορούν  στην πλήρη συμμόρφωση με τη νομοθεσία και την εφαρμογή των πολιτικών της 
εταιρικής διακυβέρνησης, το ανθρώπινο δυναμικό, τις περιβαλλοντικές επιπτώσεις από τη δραστηριότητα των εταιρειών, την 
εφοδιαστική αλυσίδα και την εξελικτική πορεία των εταιρειών στο πλαίσιο της αγοράς που δραστηριοποιούνται. 
(α) Κίνδυνος για την ασφάλεια των προσωπικών δεδομένων 
Οι εταιρείες αντιμετωπίζουν κινδύνους αναφορικά με την ασφάλεια των συστημάτων και υποδομών τους, που θα μπορούσαν 
να επηρεάσουν την ακεραιότητα και την ασφάλεια οποιασδήποτε μορφής πληροφοριών που διαχειρίζονται, όπως προσωπικά 
δεδομένα πελατών, συνεργατών ή υπαλλήλων και εμπιστευτικές εταιρικές πληροφορίες.  
Η Εταιρεία συλλέγει, αποθηκεύει και χρησιμοποιεί δεδομένα κατά τη συνήθη πορεία των εργασιών της και τα προστατεύει με 
βάση τη νομοθεσία περί προστασίας δεδομένων.  
Στις 27 Απριλίου 2016, το Ευρωπαϊκό Κοινοβούλιο και το Ευρωπαϊκό Συμβούλιο ενέκριναν τον κανονισμό για την προστασία 
των δεδομένων (ΕΕ) (2016/679) ("κανονισμός για την προστασία δεδομένων"). Ο Κανονισμός Προστασίας Δεδομένων 
περιλαμβάνει εκτεταμένες υποχρεώσεις για τις εταιρείες σε σχέση με διαδικασίες και μηχανισμούς επεξεργασίας δεδομένων 
προσωπικού χαρακτήρα και δικαιωμάτων των υποκειμένων των δεδομένων και σε περιπτώσεις παραβίασης επιτρέπει στις 
εποπτικές Αρχές να επιβάλλουν πρόστιμα μέχρι 4% του ετήσιου παγκόσμιου κύκλου εργασιών του Ομίλου (ή Ευρώ 20 εκατ. 
όποιο είναι μεγαλύτερο). Ο Κανονισμός για την προστασία των δεδομένων τέθηκε σε ισχύ στις 25 Μαΐου 2018 μετά από μια 
μεταβατική περίοδο δύο ετών. 
Προκειμένου να περιορίσει τους σχετικούς κινδύνους, ο Όμιλος εντός του 2018 είχε συστήσει τη Διεύθυνση Προστασίας 
Δεδομένων που αναπτύσσει όλες τις αναγκαίες πολιτικές και διαδικασίες, επιβλέπει την εφαρμογή τους, σχεδιάζει νέα 
συστήματα και υποδομές ασφάλειας και αξιολογεί την αποτελεσματικότητά τους και την συμμόρφωση με το κανονιστικό 
πλαίσιο για την προστασία των προσωπικών δεδομένων. 
(β) Επίδραση κλιματικού περιεχομένου θεμάτων 
Ο Όμιλος αντιλαμβανόμενος την περιβαλλοντική ευθύνη των εταιρειών του, έχει προσαρμόσει την επιχειρηματική πρακτική στις 
ανάγκες προστασίας του περιβάλλοντος και της εξοικονόμησης φυσικών πόρων. Αυτό έχει σαν συνέπεια την υιοθέτηση μίας 
ESG στρατηγικής για το περιβάλλον η οποία μακροπρόθεσμα αναμένεται να οδηγήσει σε εξοικονόμηση κόστους για τις 
εταιρείες του Ομίλου (μείωση ενεργειακής κατανάλωσης, προώθηση του μοντέλου της κυκλικής οικονομίας, αντικατάσταση 
στόλου μισθωμένων οχημάτων εταιρειών με άλλα περιβαλλοντικά πιο φιλικά όταν λήγει η εκάστοτε μίσθωση κλπ.). Με βάση τη 
φύση των δραστηριοτήτων του Ομίλου, δεν προκύπτει σημαντική έκθεση σε περιβαλλοντικού περιεχομένου κινδύνους. Αξίζει 
επίσης να σημειωθεί ότι η ευαισθητοποίηση αναφορικά με την προστασία του περιβάλλοντος ενόψει και της κλιματικής 
αλλαγής, έχει ενισχύσει τη ζήτηση για τα προϊόντα των εταιρειών πληροφορικής του Ομίλου στα πλαίσια των προσπαθειών των 
πελατών τους να μειώσουν το δικό τους περιβαλλοντικό αποτύπωμα (λύσεις ψηφιοποίησης, αυτοματισμού, cloud distribution 
κλπ.), τάση η οποία αναμένεται να ενισχυθεί ακόμη περισσότερο μελλοντικά. Αναφορικά με τα χρηματοοικονομικά και μη 
χρηματοοικονομικά στοιχεία του Ομίλου, η Διοίκηση έχει αξιολογήσει ότι δεν υπάρχει σημαντική έκθεση σε κλιματικού 
περιεχομένου κινδύνους και συνεπώς έχει καταλήξει στο συμπέρασμα ότι δεν απαιτείται προσαρμογή στις λογιστικές αξίες ή 
στις κρίσεις/παραδοχές που έχουν γίνει στα πλαίσια των ΔΠΧΑ ως απόρροια των κλιματικού περιεχομένου κινδύνων κατά την 
30 Ιουνίου 2024.  
 
5. Σημαντικές λογιστικές εκτιμήσεις και παραδοχές 
Η Εταιρεία και ο Όμιλος προβαίνουν σε εκτιμήσεις και παραδοχές που σχετίζονται με το μέλλον. Συνεπώς οι εκτιμήσεις αυτές 
εξ ορισμού σπάνια θα ταυτίζονται με τα πραγματικά γεγονότα. Οι εκτιμήσεις και υποθέσεις που συνεπάγονται σημαντικό 
κίνδυνο επανεκτίμησης στη λογιστική αξία των στοιχείων του ενεργητικού και παθητικού στη επόμενη περίοδο αναφέρονται 
κατωτέρω. Οι εκτιμήσεις και παραδοχές συνεχώς επανεκτιμώνται και βασίζονται στην εμπειρία του παρελθόντος, όπως 
προσαρμόζεται σύμφωνα με τις τρέχουσες συνθήκες αγοράς και άλλους παράγοντες, περιλαμβανομένων προσδοκιών για 
μελλοντικά γεγονότα τα οποία θεωρούνται λογικά υπό τις παρούσες συνθήκες.
<div>
<p>ΕΞΑΜΗΝΙΑΙΑ ΟΙΚΟΝΟΜΙΚΗ ΕΚΘΕΣΗ ΓΙΑ ΤΗΝ ΠΕΡΙΟΔΟ ΠΟΥ ΕΛΗΞΕ</p>
<p>ΤΗΝ 30 ΙΟΥΝΙΟΥ 2024</p>
<p>(Τα ποσά παρουσιάζονται σε χιλιάδες Ευρώ εκτός εάν δηλώνεται</p>
<p>διαφορετικά)</p>
<p>δ</p>
<p>- 41 -</p>
<p>Μη Χρηματοοικονομικοί κίνδυνοι</p>
<p>Παράλληλα με τους χρηματοοικονομικούς κινδύνους, ο Όμιλος εστιάζει και σε μη χρηματοοικονομικούς κινδύνους που</p>
<p>συνδέονται με συγκεκριμένα  θέματα,  κάποια από τα οποία έχουν αναγνωρισθεί ως ουσιαστικά στο πλαίσιο της βιώσιμης</p>
<p>ανάπτυξης. Τα θέματα αυτά αφορούν  στην πλήρη συμμόρφωση με τη νομοθεσία και την εφαρμογή των πολιτικών της</p>
<p>εταιρικής διακυβέρνησης, το ανθρώπινο δυναμικό, τις περιβαλλοντικές επιπτώσεις από τη δραστηριότητα των εταιρειών, την</p>
<p>εφοδιαστική αλυσίδα και την εξελικτική πορεία των εταιρειών στο πλαίσιο της αγοράς που δραστηριοποιούνται.</p>
<p>(α) Κίνδυνος για την ασφάλεια των προσωπικών δεδομένων</p>
<p>Οι εταιρείες αντιμετωπίζουν κινδύνους αναφορικά με την ασφάλεια των συστημάτων και υποδομών τους, που θα μπορούσαν</p>
<p>να επηρεάσουν την ακεραιότητα και την ασφάλεια οποιασδήποτε μορφής πληροφοριών που διαχειρίζονται, όπως προσωπικά</p>
<p>δεδομένα πελατών, συνεργατών ή υπαλλήλων και εμπιστευτικές εταιρικές πληροφορίες.</p>
<p>Η Εταιρεία συλλέγει, αποθηκεύει και χρησιμοποιεί δεδομένα κατά τη συνήθη πορεία των εργασιών της και τα προστατεύει με</p>
<p>βάση τη νομοθεσία περί προστασίας δεδομένων.</p>
<p>Στις 27 Απριλίου 2016, το Ευρωπαϊκό Κοινοβούλιο και το Ευρωπαϊκό Συμβούλιο ενέκριναν τον κανονισμό για την προστασία</p>
<p>των δεδομένων (ΕΕ) (2016/679) ("κανονισμός για την προστασία δεδομένων"). Ο Κανονισμός Προστασίας Δεδομένων</p>
<p>περιλαμβάνει εκτεταμένες υποχρεώσεις για τις εταιρείες σε σχέση με διαδικασίες και μηχανισμούς επεξεργασίας δεδομένων</p>
<p>προσωπικού χαρακτήρα και δικαιωμάτων των υποκειμένων των δεδομένων και σε περιπτώσεις παραβίασης επιτρέπει στις</p>
<p>εποπτικές Αρχές να επιβάλλουν πρόστιμα μέχρι 4% του ετήσιου παγκόσμιου κύκλου εργασιών του Ομίλου (ή Ευρώ 20 εκατ.</p>
<p>όποιο είναι μεγαλύτερο). Ο Κανονισμός για την προστασία των δεδομένων τέθηκε σε ισχύ στις 25 Μαΐου 2018 μετά από μια</p>
<p>μεταβατική περίοδο δύο ετών.</p>
<p>Προκειμένου να περιορίσει τους σχετικούς κινδύνους, ο Όμιλος εντός του 2018 είχε συστήσει τη Διεύθυνση Προστασίας</p>
<p>Δεδομένων που αναπτύσσει όλες τις αναγκαίες πολιτικές και διαδικασίες, επιβλέπει την εφαρμογή τους, σχεδιάζει νέα</p>
<p>συστήματα και υποδομές ασφάλειας και αξιολογεί την αποτελεσματικότητά τους και την συμμόρφωση με το κανονιστικό</p>
<p>πλαίσιο για την προστασία των προσωπικών δεδομένων.</p>
<p>(β) Επίδραση κλιματικού περιεχομένου θεμάτων</p>
<p>Ο Όμιλος αντιλαμβανόμενος την περιβαλλοντική ευθύνη των εταιρειών του, έχει προσαρμόσει την επιχειρηματική πρακτική στις</p>
<p>ανάγκες προστασίας του περιβάλλοντος και της εξοικονόμησης φυσικών πόρων. Αυτό έχει σαν συνέπεια την υιοθέτηση μίας</p>
<p>ESG στρατηγικής για το περιβάλλον η οποία μακροπρόθεσμα αναμένεται να οδηγήσει σε εξοικονόμηση κόστους για τις</p>
<p>εταιρείες του Ομίλου (μείωση ενεργειακής κατανάλωσης, προώθηση του μοντέλου της κυκλικής οικονομίας, αντικατάσταση</p>
<p>στόλου μισθωμένων οχημάτων εταιρειών με άλλα περιβαλλοντικά πιο φιλικά όταν λήγει η εκάστοτε μίσθωση κλπ.). Με βάση τη</p>
<p>φύση των δραστηριοτήτων του Ομίλου, δεν προκύπτει σημαντική έκθεση σε περιβαλλοντικού περιεχομένου κινδύνους. Αξίζει</p>
<p>επίσης να σημειωθεί ότι η ευαισθητοποίηση αναφορικά με την προστασία του περιβάλλοντος ενόψει και της κλιματικής</p>
<p>αλλαγής, έχει ενισχύσει τη ζήτηση για τα προϊόντα των εταιρειών πληροφορικής του Ομίλου στα πλαίσια των προσπαθειών των</p>
<p>πελατών τους να μειώσουν το δικό τους περιβαλλοντικό αποτύπωμα (λύσεις ψηφιοποίησης, αυτοματισμού, cloud distribution</p>
<p>κλπ.), τάση η οποία αναμένεται να ενισχυθεί ακόμη περισσότερο μελλοντικά. Αναφορικά με τα χρηματοοικονομικά και μη</p>
<p>χρηματοοικονομικά στοιχεία του Ομίλου, η Διοίκηση έχει αξιολογήσει ότι δεν υπάρχει σημαντική έκθεση σε κλιματικού</p>
<p>περιεχομένου κινδύνους και συνεπώς έχει καταλήξει στο συμπέρασμα ότι δεν απαιτείται προσαρμογή στις λογιστικές αξίες ή</p>
<p>στις κρίσεις/παραδοχές που έχουν γίνει στα πλαίσια των ΔΠΧΑ ως απόρροια των κλιματικού περιεχομένου κινδύνων κατά την</p>
<p>30 Ιουνίου 2024.</p>
<p>5. Σημαντικές λογιστικές εκτιμήσεις και παραδοχές</p>
<p>Η Εταιρεία και ο Όμιλος προβαίνουν σε εκτιμήσεις και παραδοχές που σχετίζονται με το μέλλον. Συνεπώς οι εκτιμήσεις αυτές</p>
<p>εξ ορισμού σπάνια θα ταυτίζονται με τα πραγματικά γεγονότα. Οι εκτιμήσεις και υποθέσεις που συνεπάγονται σημαντικό</p>
<p>κίνδυνο επανεκτίμησης στη λογιστική αξία των στοιχείων του ενεργητικού και παθητικού στη επόμενη περίοδο αναφέρονται</p>
<p>κατωτέρω. Οι εκτιμήσεις και παραδοχές συνεχώς επανεκτιμώνται και βασίζονται στην εμπειρία του παρελθόντος, όπως</p>
<p>προσαρμόζεται σύμφωνα με τις τρέχουσες συνθήκες αγοράς και άλλους παράγοντες, περιλαμβανομένων προσδοκιών για</p>
<p>μελλοντικά γεγονότα τα οποία θεωρούνται λογικά υπό τις παρούσες συνθήκες.</p>
</div>